《和游归来园韵》
宋代·廖行之

簿书丛里厌纷埃，夙驾輶轩此地来。
好是板舆将母乐，不妨樽酒为花开。
难拚胜赏哦诗适，生怕严城打鼓催。
明日江头还眺望，松风阁上几徘徊。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。